जगनमोहन रेड्डी और अन्य के खिलाफ धनशोधन मामला दर्ज  
ईडी ने कांग्रेस से अलग हुए जगनमोहन रेड्डी, उनके सहयोगियों और बिल्डर एमार एमजीएफ के खिलाफ धनशोधन का मामला दर्ज किया।
प्रवर्तन निदेशालय ने कांग्रेस से अलग हुए वाई एस जगनमोहन रेड्डी, उनके सहयोगियों और बिल्डर एमार एमजीएफ के खिलाफ धनशोधन का मामला दर्ज किया।  इससे कुछ दिन पहले सीबीआई ने जगनमोहन रेड्डी के परिसरों की तलाशी ली थी। प्रवर्तन निदेशालय के सूत्रों ने मंगलवार को बताया कि यह मामला दर्ज करने से पहले प्रवर्तन निदेशालय ने सांसद एवं आंध्र प्रदेश के पूर्व मुख्यमंत्री वाई एस राजशेखर रेड्डी के पुत्र जगन रेड्डी और उनके सहयोगियों की ओर से स्वयं के स्वामित्व वाली कंपनियों में लगाये गए धन का पता लगाने के लिए जांच की।  सूत्रों के अनुसार एजेंसी की ओर से इस मामले की जांच में तेजी लाने की संभावना है। संभावना है कि एजेंसी इसके साथ ही विदेशी मुद्रा विनियम कानून के तहत अलग अलग मामले दर्ज करेगी और इसके लिए इस मामले में सीबीआई के आरोपपत्र को कार्यवाही को आधार बनाया जाएगा।